Vi har nu af flere omgange, med 6 forskellige pakker (fra forskellige nethandler) kontaktet PostDanmark's kundeservice, Postbude, Den søde dame i vores postbutik (Eurospar) og klaget over jeres uacceptable service - eller ingen service! Dette er gjort MANGE gange.

Vi er 2 voksne mennesker samt et barn i vores husstand, vi er bosat i Faxe. Vi handler ofte på nettet, da der er langt til fornøjelser hér. Desværre benytter mange net-virksomheder postdanmark som deres leveringsmulighed. 
Altid modtager vi som lovet fra sælger, en mail med track&trace, dette går altid hurtigt - faktisk sender sælger 9 ud 10 gange samme dag. 

(Vi er nu begyndt herhjemme, at vædde om udfaldet - bliver det en tur på posthuset efter pakken eller virker vores ringeklokke endelig, når det er postdanmark som ringer på?? det må være "the magic touch" at vi og alle andre kan få den til at ringe, ved at holde fingeren på den? - men dette ser ikke ud til at være ligeså let for omdeleren af pakker i Faxe?)

Nu er det sådan, at jeg altid er hjemme når posten kommer (skæve arbejdstider) dog har vi oplevet på de sidste 5 mdr, at der bliver smidt pakkelabel i postkassen, uden et ring på døren. - samtidig skal det også nævnes at vi har 2 hidsige og meget opmærksomme Chihuahua, som skaber sig ved den mindste lyd. Selvom hoveddør er lukket og hundene befinder sig deres kurv (langt derfra) kan de høre når havelågen bliver åbnet, så i træder ikke engang ind af min havelåge, i rækker bare ind over og smider pakkelabelen ind i den indbygget postkasse i vores skur. 
Så vi HVER GANG skal vente til dagen efter, til at kunne hente vores pakke i postbutikken. Hver pakke betaler vi 39 kr - 49 kr for at få den omdelt. Det er 294 kr vi har brugt på jeres dovenskab. FØJ hvor i snyder og bedrager jeres kunder. Men for at gøre sagen meget værre....

Bestilte vi i onsdags en pakke, den blev sendt torsdag fra sælger og vi modtog track&trace  og kunne om aftenen klokken 23:15 se at den var landet på 704 Københavns Pakkecenter, om morgenen klokken 06:58 ankom den til omdeling 4640 Faxe. Jeg har fri i går fredag, så sover lidt længe (klokken 10:00), da jeg står op, sætter jeg mig ud i køkkenet, åbner hoveddøren (Kan sidde fra mit spisebord og se ud af hoveddøren) mine hunde løber ude i gården - gør hver gang nogle går forbi. Jeg venter så gæster klokken 14.00. Så sidder stadig ved spisebordet klokken 14:00 - klar med kaffe og kage. Intet postbud har kigget forbi endnu. Tjekker mit track&trace da jeg kan se gæsterne kommer gående ( her er klokken 14:01) stadig intet nyt :-( 
Da klokken så bliver 15 undrer jeg mig over at han ikke har været her endnu, har end ikke set postbilen. Så jeg tjekker track&trace nu står der at den; klokken 14:03 Forsøgt leveret. Afhent senere på 4641 Faxe Posthus. Løber nærmest ud i postkassen, for det undrer mig, har siddet med ansigt imod havelågen, der har ikke været et øje. Sjovt ligger der heller ikke en seddel i postkassen. Så postbudet har simpelthen ikke gidet at gå herned, har bare skrevet forsøgt afleveret.

Min mand kører så til postbutikken 2 timer efter (de lukker klokken 19:00)
Der er ingen pakke :-( - men han får endnu en gang en god snak med postdamen. 
Her til morgen ringer det så på døren, det er posten (ringeklokken virker altså) der afleverer en pakke (bare ikke den pakke) samt alle vores breve. Vi kontakter herefter Postdanmarks Kundeservice og smider igen en klage afsted. Mon den overhovedet bliver noteret (vi har tidligere gjort det skrifteligt uden respons) - de bidrager i hvert fald ikke med meget hjælp, men hvorfor skulle de også det? - Det er den indstilling man møder hver gang. 
Vi kontakter postbutikken som fortæller at de plejer at få leveret gårsdagens pakker mellem 09:00-10:00, men intet har fået og at de måtte sende mange fortvivlet kunder hjem på denne lørdag.
Nu er vi gale og vælger at tage sagen i egen hånd. 
Min mand tager op forbi omdelingskontoret i Faxe, 5 min. kørsel fra os.
Her møder han den søde dame, som var forbi med pakke og post til os i morges - Hun finder pakken og udleverer den med stor glæde. Hun burde få 10 stjerner og en lønforhøjelse!! 

Har valgt de tidligere gange at holde min frustration fra nettet. Men det her var dråben - i er intet mindre end et fuskerfirma - vi som kunder betaler for en service. Det er dog ikke denne ringe service. Det er simpelthen for dårligt - og hvad jeg syntes gør det endnu værre, er at vi nu har klaget til jer 6 gange på 5 måneder - og der sker stadig ingen ændringer!!